Bulls-speler die swaarste gestraf | Maroela Media
Die Bulls-slot RG Snyman is die swaarste straf opgelê in die tugverhore spruitende uit die afgelope naweek se Superrugbywedstryde.
Snyman het skuld erken op 'n klag dat hy in die wedstryd tussen die Bulls en die Highlanders op Loftus Versfeld in 'n losskrum ingestorm het, en is vir vier weke geskors.
Die komitee het die oortreding met die oog op straftoedeling as middelmatig beoordeel, wat 'n skorsing van ses weke regverdig het, omrede die gevaarlike aard daarvan en die aanraking met 'n speler se kop.
Snyman se skoon dissiplinêre rekord en skulderkenning het meegebring dat dit tot vier weke versag is.
Hy kan eers op 10 Junie weer speel, en sal gevolglik die Bulls se wedstryde teen die Lions en die Hurricanes misloop.
Die klag teen die Highlanders se vleuel Waisake Naholo, wat aanvanklik van 'n gevaarlike duikslag in dieselfde kragmeting aangekla is, is ná bestudering van die getuienis verander na 'n oortreding van die reël teen 'n gevaarlike stormloop of obstruksie, of die gryp van 'n teenstander met of sonder die bal.
Die komitee het besluit die oortreding was, binne konteks, van 'n geringer aard en 'n skorsing van twee weke was van pas.
Met inagneming van Naholo se skulderkenning en skoon rekord is dit tot 'n week versag.
Die Kings-stut Ross Geldenhuys is vroeër sonder enige verdere straf laat gaan, omdat sy drie geel kaarte in vanjaar se reeks grootliks uit tegniese oortredings gespruit het.
Die Bokke en Plett se son en see
Goed so. Hy het die Bulls die wedstryd gekos. Hy behoort ook sy wedstrydgeld kwyt te wees.
Net so swak soos ons kwotaspanne, so swak soos ons afrigters, net so swak is sulke beslissings. Altwee spelers moes selfde straf gekry het.